Rīgā

07.01.2021. Nr.1.1-9/6

Latvijas novadu un pilsētu pašvaldībām

Kopija: Latvijas Pašvaldību savienībai

Par valsts budžeta mērķdotāciju 2021. gadā

 Latvijas Nacionālais kultūras centrs (turpmāk- Centrs) informē, ka saskaņā ar likuma „Par valsts budžetu 2021” 3. panta pirmās daļas 4. punktu, valsts mērķdotācijas māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām kopējais apjoms 2021. gadā ir EUR 975 633.

Valsts mērķdotācijas apjoms 2021. gadā katrai republikas pilsētai un novadam ir iekļauts likuma „Par valsts budžetu 2021. gadam” 10. pielikumā.

Valsts mērķdotāciju aprēķina un sadala atbilstoši Ministru kabineta 2015. gada 17. novembra noteikumiem Nr. 649 "Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām" un tā attiecas uz mākslinieciskajiem kolektīviem, kuru dibinātājs ir pašvaldība.

Vēstulē minētos tiesību aktus aicinām skatīt tīmekļvietnē [www.likumi.lv](http://www.likumi.lv). Aktuālā informācija par valsts budžeta mērķdotāciju 2021. gadam tiks ievietota arī Centra tīmekļvietnē [www.lnkc.gov.lv](http://www.lnkc.gov.lv) sadaļā “Mērķdotācija” līdz 2021. gada 8. janvārim.

Atgādinām, ka līdz 2021. gada 15. janvārim mākslinieciskā kolektīva dibinātājam jāiesniedz atskaite "Par mērķdotācijas izlietojumu 2020. gadā" – ministriju, centrālo valsts iestāžu un pašvaldību pārskatu informācijas sistēmā (ePārskati).

Kontaktpersona: Inga Ziediņa-Lagzdona, tālr. 67228985, 28611731, e-pasts: merkdotacija@lnkc.gov.lv.

Direktore (paraksts\*) S.Pujāte

\* Dokuments ir parakstīts ar drošu elektronisko parakstu

Ziediņa-Lagzdona 67228985

merkdotacija@lnkc.gov.lv